Na temelju odredbe članka 9a. Zakona o financiranju javnih potreba u kulturi (NN 47/90, 27/93 i 38/09) i članka 19. Statuta Općine Čavle (SN PGŽ 20/14, 26/14, 27/15, 12/18 i 41/18), Općinsko vijeće Općine Čavle na sjednici održanoj 17. prosinca 2020. godine donosi

**PROGRAM
javnih potreba u kulturi Općine Čavle za 2021. godinu**

Članak 1.

Programom javnih potreba u kulturi Općine Čavle za 2021. godinu (u daljnjem tekstu: Program), utvrđuju se aktivnosti, poslovi i djelatnosti u kulturi od općeg značaja za Općinu Čavle, kao i za njezinu promociju na svim razinama.

Programom se ostvaruju uvjeti za zadovoljavanje potreba u sljedećim područjima kulturnih djelatnosti:

* zaštite i očuvanja kulturnih dobara,
* knjižnične djelatnosti,
* glazbene i glazbeno-scenske djelatnosti,
* izložbene djelatnosti i likovnih umjetnosti,
* klapsko i zborsko pjevanje,
* mesopusni običaji,
* razni drugi programi vezani uz kulturu.

Članak 2.

Svrha Programa je da se putem programskog cilja sustavno usmjerava razvoj kulturne djelatnosti u Općini Čavle.

Cilj donošenja Programa je sufinanciranje javnih potreba u kulturi Općine Čavle za 2021. godinu.

Ostvarivanjem cilja iz stavka 2. ovog članka, omogućit će se postizanje dodatne kvalitete i razvoj kulture, a zadržat će se postojeća razina uključenosti u aktivnosti kulture i kulturne aktivnosti djece, mladeži i građana.

Članak 3.

Financijska sredstva za ostvarivanje javnih potreba u kulturi u 2021. godini, osiguravaju se u Proračunu Općine Čavle za 2021. godinu u ukupnom iznosu od 5.621.800 kn.

Raspored financijskih sredstava iz stavka 1. ovog članka po korisnicima obavlja, na prijedlog izvršnog tijela Općine, Upravni odjel za lokalnu samoupravu i upravu Općine Čavle (u daljnjem tekstu: Odjel), sukladno Planu raspodjele sredstava za programe javnih potreba u kulturi Općine Čavle za 2021. godinu.

Plan raspodjele sredstava za programe javnih potreba u ovom području, na prijedlog izvršnog tijela Općine, izrađuje Odjel.

Plan iz prethodnog stavka ovoga članka nalazi se u privitku, koji čini sastavni dio ovog Programa.

Članak 4.

Općina Čavle će u okviru svojih mogućnosti sudjelovati u organizaciji kulturnih priredbi te redovito održavati objekte iz Proračuna Općine za 2021. godinu.

Članak 5.

Upravni odjel za lokalnu samoupravu i upravu prati i nadzire izvršenje ovog Programa te prati namjensko korištenje i utrošak sredstava iz Programa.

O izvršenju Programa i utrošku odobrenih sredstava za programe, korisnik podnosi izvršnom tijelu Općine Čavle ovjereni Završni račun i to najkasnije do 1. svibnja tekuće godine za prethodnu godinu.

Članak 6.

Ovaj Program objaviti će se u Službenim novinama općine Čavle, a primjenjuje se od 1. siječnja 2021. godine.

OPĆINSKO VIJEĆE OPĆINE ČAVLE

Predsjednik

Norbert Mavrinac v.r.

Klasa: 021-05/20-01/10

Ur. broj: 2170-03-20-01-10

**PLAN RASPODJELE SREDSTAVA**

|  |  |  |  |
| --- | --- | --- | --- |
| **Program** | **Aktivnost** | **Opis** | **Proračun 2021.** |
| **2005** |  | **Kultura** | **5.156.800** |
|  | A200501 | Potpora udrugama u kulturi | 310.000 |
|  | A200502 | Obilježavanje praznika | 46.000 |
|  | A200503 | Kulturno leto | 14.000 |
|  | A200504 | Općinsko glasilo Gmajna | 85.000 |
|  | A200505 | Održavanje Kaštel Grobnik | 400.000 |
|  | K200502 | Obnova spomenika Soboli | 505.000 |
|  | K200503 | Energ.obnova Doma Čavle - kotlovnica | 1.500.000 |
|  | K200504 | Projekt Povežimo se baštinom | 2.296.800 |
| **2006** |  | **Knjižnica Čavle** | **315.000** |
|  | A200601 | Redovna knjižnična djelatnost | 290.000 |
|  | K200601 | Nabava opreme i knjiga | 25.000 |
| **2007** |  | **Turizam** | **150.000** |
|  | A200701 | Turistička zajednica Općine Čavle | 150.000 |
|  |  | **SVEUKUPNO** | **5.621.800** |